30. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.62305 της 5/30 Σεπτ. 1983 (ΦΕΚ  Β΄566) Καθορισμός δικαιολογητικών για την εκκαθάριση και εντολή μερικών δαπανών προμηθειών των δήμων και κοινοτήτων. Ορίζουμε όπως στα δικαιολογητικά εκκαθάρισης και εντολής των δαπανών που γίνονται χωρίς διαγωνισμό για τις εκτελούμενες από τους δήμους και τις κοινότητες προμήθειες, περιλαμβάνονται απαραίτητα, εκτός από εκείνα που αναφέρει η παρ.8-β του άρθρ.26 του από 17-5/15.6.59 Β.Δ/τος και έγγραφο της σχετικής σύμβασης (συμφωνητικό) εφόσον η δαπάνη της προμήθειας υπερβαίνει κατά περίπτωση για τους δήμους το ποσό των 100.000 και για τις κοινότητες το ποσό των 40.000. Για προμήθειες αξίας μέχρι των ανωτέρω χρηματικών ορίων, η κατάρτιση και υπογραφή συμφωνητικού δεν είναι υποχρεωτική, εκτός από τις περιπτώσεις κατά τις οποίες η εξόφληση της αξίας ή η παράδοση των προμηθευθέντων ειδών συμφωνήθηκε με προθεσμιακό διακανονισμό ή το είδος της προμήθειας πρέπει να έχει ωρισμένες απαιραίτητες προδιαγραφές. 